«Бокин» юкъахь иза пхоьазза Аргентинин чемпион хилла. Аргентинин гулйина командин юкъахь Бидольо левзина 34 матчехь. Цуьнан зама яра аргентинин-уругвайн дуьхьалонан зама латинаамерикин футболехь. Иза левзина континентан пхеа чемпионатах, цуьнан командо яьккхина шиъ, ткъа кхаа чемпионатехь тоьлла Уругвай, аргентинхой шолгӀа а буьтуш; Олимпиада-1928 иштта яьккхира Уругвайс, финалехь аргентинхой иэшийна; билгала даккха деза, оцу массо а турнирашкахь Бидольо левзира шен командин ерриг матчашкахь. Аргентинхоша хьалхара кхо матч йоккхачу чоьтаца яьккхина, ткъа финалехь юха ловзуш Уругвайл иэшна олимпиада, тӀаьххьара дуьненайукъара турнир хилира Бидольон карьерехь.